बर्मेली सैनिकको दमनकारी क्रियाकलापले भयावह स्थिति सिर्जना गरेको छ। रोहिंग्या समुदायलाई नियोजित रूपमा नै राज्यविहीन बनाउने सरकारी रवैयाका कारण यो समुदायले गम्भीर मानसिक तथा शारीरिक यातना भोग्नु परिरहेको छ। यस खालको गम्भीर मानवीय संकटमा समेत आवश्यक भूमिका खेल्न सर्वमान्य नेतृ आङ सान सुची अक्षम देखिएकी छन्। उनले आन्तरिक रूपमा झेलिरहेको राजनीतिक दबाबबारे बुझ्न कोशिश गर्दा पनि हामीलाई लाग्दछ कि लोकतन्त्र र मानवताका सन्दर्भमा विश्वभरका जनताले उनीमाथि राखेको विश्वासमा घात भएको छ।
